Cuneiform Tablet Kt 94/k 813 (AKT 6a 120)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-bu-a MAŠKIM ù tám-kà-ru ú-ṣú-ur-ša-a-šur DUMU a-šur-ma-lik iṣ-bu-tù-ni-a-tí-ma a-na É ú-ṣú-ur-ša-a-šur ú-šé-ri-bu-ni-/a-tí-ma ma-ṣa-ar-tí ú-ṣú-ur-ša-a-šur tám-kà-ru-šu i-na ma-aḫ-ri-ni ip-té-ú-ma ṭup-pì-šu ḫa-ru-mu-tim ú-šé-ṣí-ú-ni-ma i-na li-bi₄ ṭup-pì-šu ṭup-pá-am ḫa-ar-ma-am ša 6 GÚ AN.NA ku-nu-ki ša a-lim{ki} ú 45 {TÚG}ku-ta-ni ša-lim-a-šur a-na a-šur-i-dí DUMU sá-da-a i-da-an-ma 1 GÚ KÙ.BABBAR ṣa-ru-pá-am a-šur-i-dí a-na ša-lim-a-šur i-ša-qal šu-ma a-šur-i-dí DUMU sá-da-a lá-šu AN.NA ù {TÚG}ṣú-ba-tí a-na ša ki-ma a-šur-i-dí ša-lim-a-šur i-da-an ṭup-pu-um ḫa-ar-mu-um ša ḫu-bu-ul a-šur-i-dí i-na É ú-ṣú-ur-ša-a-šur DUMU a-šur-ma-lik i-na li-bi₄ ṭup-pì-šu e-li-a-ma ù a-na a-šur-ma-lik DUMU a-lá-ḫi-im ip-qí-du-šu a-na a-wa-tim a-ni-a-tim kà-ru-um kà-né-eš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-ta-ta DUMU šu-ku-bi₄-im IGI šu-a-šur DUMU id-na-a-šur a-šur-GAL <gap> um-šu-um-ma ša-li-iš-ni